يوبا تّاني ؤلا يوبا لموري ؤلا جوبا (ب نݣليزية Juba ؤ ب لاتينية IVBA ؤلا IUBA)، هو يوبا بن يوبا (يوبا لّول) بن هيمبسال (تّاني) بن ݣوضا بن مستنبعل بن ماسّنيسا بن ݣايا بن زيلالسن، ماليك أمازيغي موري من أصل نوميدي حكم مملكة موريطانيا شي نص قرن تقريبا، و كان عالم مهم لدرجة أن شي كتّاب داروه من أفضل علماء الإغريق، و كيما ݣال ستيفن ݣسيل فيوبا شخصية مميزة ساهمات فيه بزاف تاع شّخصيات من شعوب مختلفة و عطاتنا شخصية يوبا المحبوبة، فهو أمازيغي الدم، إغريقي الهوية، روماني التربية، لموروث تاعو بوني، و ممكن نزيدو حتا مصري-مقدوني و حيت تزوج كيليوباطرا سيليني المصرية، و كيسميه ݣسيل الأفريقي الطيب . تّاريخ زّيادة نتاع يوبا ممضبوطش مزيان ،ولكن كيتقدر بعام 50 قبل الميلاد، و هادشي حيت عارفين أن يوبا كان صغير بزاف فعام 46 قبل الميلاد، غاتكون عندو شي 5سنين أولا 7سنين فوسط فوضى الحرب.